hu hu hu hu hu hu hu hu hu hu hu hu hu hu hu hu en hu fr hu hu hu hu hu hu hu hu zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu en cs de hu hu hu hu hu hu hu hu hu hu hu hu hu hu hu hu cs es en en hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar fr hbs_lat it ru sv hu hu hu hu hu hu hu hu hu hu
Hajós Alfréd Nemzeti Sportuszoda – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 4.
Ugrás a navigációhoz Ugrás a kereséshez
A Hajós Alfréd Nemzeti Sportuszoda bejárati oldala
Korábbi nevek: Nemzeti Sportuszoda (1975-ig)
A Wikimédia Commons tartalmaz Hajós Alfréd Nemzeti Sportuszoda témájú médiaállományokat.
Manno Miltiades plakátja 1930-ból
A Hajós Alfréd Nemzeti Sportuszoda (Budapest, Margit-sziget) egy fedett uszodából és több nyitott, külső medencéből álló sportlétesítmény.
A fedett uszodát 1930-ban építették meg a Vallás- és Közoktatásügyi Minisztérium, a Székesfőváros elöljárósága, valamint a Szent Margit Gyógyfürdő Rt. összefogásával. Átadásakor Európa legnagyobb fedett úszócsarnokának számított, a maga 33 m hosszúságú és 18 m széles úszómedencéjével. Vizét kezdetben a margitszigeti termálvízforrás, valamint a Dunából szivattyúzott hideg víz keveréke biztosította. A medence körül 2500 néző befogadására alkalmas tribünt, s az épület körül 800 fürdőzőre elegendő öltözőhelyiséget létesítettek. Az épületet egészében Hajós Alfréd műépítész, hazánk 1896. évi első úszó olimpiai bajnoka tervezte. A sportág kívánalmait jól ismerő építész kezében valóban értő módon, hosszútávú célokat is kiszolgálni képes épület született. Az akkoriban újdonságnak számító vasbetonszerkezeteket Gergely Jenő és Pécsi Eszter mérnökök, míg a speciális vízvezetéki és gépészeti berendezéseket Lázár Lajos mérnök tervezte. Maga az építkezés hét hónap alatt lezajlott, s összességében közel 800 munkás vett részt a munkálatokban. A létesítményt december 7-én adták át Horthy Miklós kormányzó jelenlétében.[2]
A külső medence és a műugró-létesítmény 1937-ben készült el Csonka Pál tervei szerint.
1958-ban külső gyakorlómedencével bővítették a létesítményt.
1983-ban a fedett 33 méteres úszómedencébe építettek be kiegészítő jelleggel lesüllyeszthető, műanyag borítású válaszfalat, hogy a medencében 25 méteres versenyeket is lebonyolíthassanak.
A Magyar Úszó Szövetség a 2006-os úszó-Európa-bajnokságra beadott pályázatában egy új budapesti fedett uszoda (Lágymányos, Kőbánya) építése szerepelt. Megvalósulására végül nem került sor. Helyette 2003-ban a Hajós Alfréd Nemzeti Sportuszoda mögötti területre – ahol korábban a Pénzügyminisztérium teniszpályái voltak – terveztek egy 50 méteres úszómedencét, egy torony- és műugrófalat és egy 25×25 méteres medencét, valamint öltözőket és lelátót. A terveket az Építész Stúdió Kft. készítette el. A tervezési pályázat győztesének kihirdetése után a környezetvédelmi hatóság és zöldszervezetek emeltek kifogást az építkezés miatt (fakivágás, víznyerőkút védősáv, a Margit-sziget szennyvízelvezetésének megoldatlansága). Széchy Tamás 2004-es halála után a MÚSZ javasolta, hogy róla nevezzék el a létesítményt.[3][4] A kivitelezésre a KÉSZ Közép-Európai Építő és Szerelő Kft. adta be a legjobb ajánlatot 1,7 milliárd forint értékben, 2006. áprilisi teljesítéssel. A műszaki átadás június 7-én kezdődött.[5] A 2006. június 18-án rendezett országos gyermek szinkronúszó bajnokság volt az uszoda első versenye.[6] Az új részeknek – bár nem képeznek önálló intézményt – az avatáskor a Széchy Tamás-uszoda nevet adták.
Fedett 33 méteres úszómedence[7]
Nyitott műugró emelvény és medence[7]
Fedett műugró emelvény és medence[7]
Nyitott 50 méteres úszómedence[7]
Nyitott 33 méteres medence[7]
Széchy Tamás-uszoda: 50 méteres úszómedence[7]
2001-es férfi vízilabda-Európa-bajnokság és 2001-es női vízilabda-Európa-bajnokság
2014-es férfi vízilabda-Európa-bajnokság és 2014-es női vízilabda-Európa-bajnokság
2017-es úszó-világbajnokság ( Elit vízilabda, masters vízilabda és úszás )
↑ Hajós Alfréd Nemzeti Sportuszoda (magyar nyelven). sporthirado.hu, 2011. június 14. (Hozzáférés: 2011. június 14.)
↑ Mindent tudok – Az Újság könyve 1931 / 232–233. oldalon: A margitszigeti fedett versenyuszoda
↑ Széchy a Szigeten?  Népszabadság,  LXII. évf.  216. sz. (2004. szept. 15.)  24. o.
↑ Derítősebb jövő felé.  Magyar Hírlap,  XXXVII. évf.  243. sz. (2004. okt. 6.)  18. o.
↑ Elúsztatjuk az öreg kontinenst.  Népszava,  CXXXIII. évf.  173. sz. (2006. júl. 26.)  15. o.
↑ Az első csobbanás.  Nemzeti Sport,  CIV. évf.  164. sz. (2006. jún. 18.)  20. o.
↑ a b c d e f g Az uszoda leírása, medencéi (magyar nyelven). Futas.net
Budapest lexikon I. (A–K). Főszerk. Berza László. 2., bőv. kiad. Budapest: Akadémiai. 1993.  527. o. ISBN 963-05-6410-6
Hajós Alfréd Nemzeti Sportuszoda és Széchy Tamás Uszoda honlapja
Domonkos kolostorrom  ·  Ferences kolostorrom  ·  Premontrei konvent  ·  Hajós Alfréd Nemzeti Sportuszoda  ·  Palatinus Strandfürdő  ·  Rózsakert  ·  Centenáriumi emlékmű  ·  Víztorony  ·  Szent Margit sírhelye  ·  Szabadtéri színpad  ·  Margitszigeti Nagyszálló  ·  Japánkert  ·  Művészsétány  ·  Zenélő kutak: a sziget északi és déli végén
József Attila Művelődési Központ
Radnóti Miklós Művelődési Központ
Szakrális építmények a kerületben
A kerület díszpolgárainak listája
Ez az építészeti tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
Ez a sportról szóló lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Hajós_Alfréd_Nemzeti_Sportuszoda&oldid=25231003”
Budapest 20. századi építményei
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 2., 06:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.